b'\n_START_ARTICLE_\nSvete gore Piemonta in Lombardije\n_START_SECTION_\nModel in zna\xc4\x8dilnosti\n_START_PARAGRAPH_\nKalvarija ali "sveta gora" je kr\xc5\xa1\xc4\x8danska stvaritev iz poznega petnajstega stoletja, ki se je raz\xc5\xa1irila v \xc4\x8dasu protireformacije iz Italije v Evropo in Novi Svet. Kalvarija je nabo\xc5\xbeen kompleks, ki stoji na pobo\xc4\x8dju gore, z vrsto kapel ali edikul, ki vsebujejo prizore iz \xc5\xbeivljenja Kristusa, Marije in svetnikov, v obliki slik ali skulptur._NEWLINE_Kot ponovna evokacija (spominska o\xc5\xbeivitev) novega Jeruzalema, Svete Gore ponujajo romarjem prilo\xc5\xbenost za obisk svetega kraja, ki jim pri\xc4\x8dara, v manj\xc5\xa1em obsegu, zgradbe, v katerih je potekal Kristusov pasijon. Svete gore stojijo na vi\xc5\xa1ini, oddaljene od centrov mest, v bolj naravnem okolju. Navadno se nanje roma. Pot ki vodi do Svete gore pogosto ponovno prikli\xc4\x8de Via Dolorosa (pot solz), cesto, ki vodi iz Jeruzalema do Kalvarije, po kateri je Kristus nosil kri\xc5\xbe.'